《清虚闲步有询吴灵耀近履者》
宋代·董嗣杲

晚风吹山空，闲步策藜杖。
纡从砂涧头，行过崖石上。
庵门耀金碧，中觉天地旷。
神泉夜光灿，禽鸟互酬唱。
黄冠扣閒趣，发语知不妄。
因拈故人迹，流辈所钦向。
我答亦附会，不想失宜当。
随口诚卒然，聊纪客中况。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。